**KRÍŽOVÁ CESTA V PRÍRODE**

Pozývame Vás na Krížovú cestu v Marianke   
ktorú bude viesť páter Jozef Garaj, CM. Uskutoční sa  
**v sobotu, dňa** **23.3.2024 o 12:00** hod.

Turistický prechod bicyklami cez Malé Karpaty z Krasňan do Marianky, ktorý duchovne povedie náš kaplán páter Peter Majerčík  
 podľa nasledujúceho harmonogramu:

**9:00 hod**. Zraz na parkovisku pri kostole sv. Vincenta. Presun do Krasňan. **9:30 hod.** Príchod na Peknú cestu. Tam je supermarket, možnosť zakúpenia proviantu. **9:45 hod**. Od Krasňan hore Peknou cestou po modrej značke ku parkovisku pri horárni (prestávka, bufet), ďalej na hrebeň, Spariská, ku potoku Vydrica, reštaurácia „U Slivu“. Tam odbočka doprava smer Malý Slavín (zastávka sa na modlitbu „Anjel Pána“). Odtiaľ údolím Mariánskeho potoka ku Svätej studni v Marianke. Sú to lesné cesty väčšinou s asfaltovým povrchom. Strmé stúpanie len na krátkom úseku Peknej cesty, od mosta po parkovisko pri horárni, ďalej už pohodlné. Od kríža pri Malom Slavíne po lesnej ceste mierne klesanie až do Marianky.

Spiatočná cesta smerom na Malý Slavín. Tam možnosť obedňajšej ope-kačky. A potom ďalej krásnym, dlhým a miernym zjazdom: ku Slivovi, údolím Vydrice ku Železnej studničke (bufet), ďalej popod Červený most, Patrónka, Mlynskou dolinou ku Dunaju (tam Vydrica ústi do Dunaja), cez most Lafranconi na cyklotrasu na druhú stranu Dunaja alebo cyklotrasou na ľavom nábreží Dunaja domov.

Organizačný vedúci púte Peter Discantiny (0903434120, peter@discantiny.sk).